**PODSJETNIK ZA RODITELJE POVODOM TRAGIČNOG DOGAĐAJA BEOGRADSKE OSNOVNE ŠKOLE**

Poštovani roditelji!

Potaknuti ovim tragičnim događajem iz  jedne beogradske osnovne škole, podsjećamo vas da se radi o traumatskom događaju, koji pogađa i utječe na veliki broj ljudi. Radi toga želimo podsjetiti što pomaže.

- Razgovarajte s djecom tako da im u kratkim crtama, na jasan način i na prilagodljiv uzrastu. kažete što se dogodilo, a onda ih pustite da govore o tome kako su i slušajte ih. Slušajte!

- Dozvolite sebi da budete tužni zbog događaja koji se dogodio. Činite ono što vam inače pomaže za opuštanje, od trčanja, čitanja, druženja u obitelji, ovisi.

- Isključite televizore,  portale i društvene mreže, barem na neko vrijeme te obratite posebnu pažnju na to što slušaju i na koji način se vaša djeca o tome informiraju! Slušajte!

- Razgovarajte s djecom o sadržajima o ovom događaju iz medija i društvenih mreža te im skrenite pažnju o načinu izvještavanja. Ukoliko kruže slike i videa zaustavite njihovo širenje.

- Budite blagi i nježni.

- Budite s onima koje volite.

Želimo ovom prilikom posebno naglasiti važnost načina na koji mediji izvještavaju o ovakvim temama. Senzacionalistički način prenošenja vijesti, neistinite ili poluistinite informacije, demoniziranje krivca, odavanje bilo kakvih podataka koji bi mogli identificirati uključene u događaj, mogu ne samo biti štetni za mentalno zdravlje uključenih već i predstavljati rizik za ponavljanje takvog ponašanja.

Što možemo, osim duboko suosjećati s onima koji žaluju!? Ali sudjelovanje svih nas u nenasilnom rješavanju sukoba i brizi za mentalno zdravlje je nužno na svim razinama od obitelji do javnog prostora. Javno pozivanje na nasilje, mržnju i netrpeljivost treba osuditi.

Svi se moramo odgovorno ponašati  u živo i  na društvenim mrežama, raspravljati argumentirano i provjeravati izvore koje dijelimo. Osuđujemo svaki oblik nasilja. Verbalni, psihički i fizički!

Želimo upozoriti na to da je briga za mentalno zdravlje naših učenika, zadatak svih odraslih. Uostalom predstavlja ljudsko pravo.

Brinite o sebi i svojoj djeci te jedni o drugima.

Naše misli su sa svim obiteljima umrlih, stradalih, a onda i svim članovima zajednice u kojoj se ova tragedija dogodila.